Diskografia Simy

Diskografia slovenskej speváčky Simy pozostáva zo štyroch štúdiových albumov, dvoch EP, 59 singlov, 10 spoluprác ako hosťujúci umelec a 64 videoklipov (vrátane šiestich ako hosťujúci umelec). Svoju kariéru si buduje výlučne prostredníctvom internetu.  Dokázala sa presadiť aj bez hranosti v rádiách, keďže v roku 2022 sa dlhodobo držala na vrchole v rebríčkoch streamovacích služieb ako najstreamovanejšia slovenská interpretka. 

Jej videoklipy na YouTube dosahujú hranicu niekoľko milónov pozretí a ihneď po vydaní obsadzujú popredné priečky slovenského rebríčka YouTube trending.  Jej YouTube kanál má doposiaľ viac ako 365 miliónov zhliadnutí (2023). 

Po skončení v súťaži Hlas Česko Slovenska v roku 2012 vydala debutový singel s názvom „Over You“. 

O tri roky ju uviedol raper Ego na scénu vďaka úspešnému projektu Podzemgang, ktorý založil na podporu začínajúcich interpretov. Tu pôsobila aj Sima a pre Podzemgang vznikol jej úspešný singel v spolupráci s Egom s názvom „On je len kamarát“. Videoklip s takmer štyrmi miliónmi zhliadnutí dal speváčke pred ostatnými členmi Podzemgangu značný náskok. Videoklip sa však z neznámych dôvodov už nenachádza na YouTube. 

Nasledovala takmer dvojročná práca na vydávaní singlov s videoklipom s odstupom dvoch mesiacov, ktoré vyvrcholilo vydaním debutového albumu Femina v novembri 2017. Najúspešnejšou skladbou z albumu je jednoznačne jej druhá spolupráca s Egom s názvom „Princíp vzájomnosti“. Videoklip ku skladbe má doposiaľ na YouTube viac ako 20 miliónov zhliadnutí. Nasledoval rovnomenný singel „Femina“, ktorý sa umiestnil i v rebríčku hranosti slovenských rádií. Speváčka rok nato vytvorila pozmenenú verziu skladby prostredníctvom spolupráce s hygienickou značkou Always. Obidva single patria doteraz medzi TOP 5 najsledovanejších videoklipov speváčky.

Druhý štúdiový album Podla seba na trh dostal začiatkom decembra 2018 a už pred vydaním mal vďaka predobjednávkam status zlatej platne za viac než 2000 predaných kusov. 
Prvý singel „Spolu“ mal zaznamenal obrovský internetový úspech. V rebríčku TOP 50 najhranejších domácich singlov v slovenských rádiách sa umiestnil sa na 16. priečke a takisto sa Sima po prvý krát objavila aj v českých rebríčkoch, kde sa singel najvyššie dostal na 5. miesto v TOP 50 domácich digitálnych singlov v Česku. Videoklip ku skladbe mal za pol roka 12 miliónov zhliadnutí  a doteraz patrí s 35 miliónmi zhliadnutí medzi vôbec najsledovanejšie hudobné videoklipy na Slovensku i v Česku. Medzi hosťami na albume opäť nechýba Ego, pribudol aj Separ a Kali. Duet s Kalim „Nevolaj mi“ sa ako jej jediný singel dostal do rebríčka TOP 100 najhranejších skladieb na Slovensku, kde sa umiestnil na 45. mieste.

V roku 2019 hosťovala na Kaliho skladbe „Aj ty“ a vydala tretí štúdiový album Bombím.

Začiatkom leta 2020 sa s Kalim hudobne opäť spojili. Na hudobnú scénu priniesli letný megahit „Toto leto“, ktorého videoklip vyhodnotil YouTube s počtom viac ako 8 miliónov videní ako najsledovanejší slovenský hudobný počin za ostatný rok.  Singel hrali dokonca viaceré rádia.  

Ďalším úspešným singlom, na ktorom spolupracovala sa stala skladba „Pumpa“. Singel v spolupráci s Egom a Benom Cristovaom sa držal päť týždňov po sebe na vrchole rebríčka TOP 100 digitálnych singlov na Slovensku.

Koncom roka 2020 vydala prvé EP OMG, ktoré získalo ocenenie EP roka v Ruka Hore Awards.

V roku 2021 nasledovalo EP Story s piatimi plnohodnotnými skladbami, pričom k nim pribudla aj šiesta – bonusová – v podobe tohoročného letného hitu „Keď si so mnou“. Druhá vydaná skladba „Jazero“, na ktorej spolupracovala s českým raperom Trippom, je úplne iná, ako predošlá Simina tvorba, na ktorú sú fanúšikovia zvyknutí. Melancholická pieseň však zožala obrovský úspech na YouTube - za pár hodín nazbierala takmer 300-tisíc videní. 

Začiatkom roka 2022 sa objavila na singli „Dostať z hlavy“ s Gabryellom zo skupiny Nerieš. Videoklip ku skladbe bol v „trendoch“ niekoľko týždňov po sebe. 
Štvrtý štúdiový album Masterpiece bol vydaný v roku 2022 a ako prvý album sa dostal na vrchol rebríčka predajnosti na Slovensku i v Česku. Najúspešnejším singlom z albumu je duet s Benom Cristovaom „V oblakoch“. Videoklip ku skladbe získal za prvých päť dní viac ako 450-tisíc pozretí.

Albumy

Štúdiové albumy

EP

Single

Sólo

Ostatné umiestnené skladby

Hosťovanie

Videoklipy 

 Účinkovanie vo videoklipe ako hosťujúci umelec

Sledovanosť 
Prehľad najprehrávanejších videoklipov Simy na YouTube:

 30+ miliónov   20+ miliónov    10+ miliónov

Umiestnené videoklipy 
Umiestnenie videoklipov v rebríčku TOP 10 najpopulárnejších slovenských hudobných videí na YouTube za rok:

Referencie 

Všeobecné
Prehľad umiestnených albumov a EP v rebríčkoch ČNS IFPI:
 
 
Prehľad umiestnených skladieb v rebríčkoch ČNS IFPI:
 
 
 
 
 
 
Špecifické

Externé odkazy 
 Diskografia Simy v databáze Discogs
 Diskografia albumov Simy na oficiálnej webstránke

Sima